Compania americana precizeaza acum ca toate e-mail-urile primite si trimise sunt analizate automat de un program, noteaza The Telegraph.
Este pentru prima data cand Google confirma oficial ca scaneaza continutul e-mail-urilor stocate pe serverele sale, precum si continutul mesajelor trimise de pe orice cont de Gmail, serviciul de e-mail al companiei, practici criticate de grupurile care militeaza pentru dreptul la viata privata, precum si de majoritatea sectoarelor de activitate.
"Dorim ca politicile noastre sa fie simple si usor de inteles pentru toti utilizatorii nostri. Aceste modificari vor conferi o mai mare claritate si sunt bazate pe reactiile primite in ultimele cateva luni", a spus purtatoarea de cuvant al companiei.
E-mail-urile sunt scanate pentru identificarea eventualelor spam-uri sau fisiere malware, practica intalnita si la alti furnizori de e-mail. Google foloseste insa metoda si in scopuri publicitare, pentru a le putea furniza utilizatorilor reclame pe care le considera relevante.